અમદાવાદ કોર્પોરેશનના પાપે નરોડાના એક યુવકને જીવ ગુમાવવાનો વારો આવ્યો છે. દાસ્તાન ફાર્મથી નાના ચિલોડા તરફ જતા સર્વિસ રોડ પર ટેકરા જેવા ગટરના મેન હોલના કારણે ગત રાતે એક બાઈક ચાલકે સ્ટેરીંગ પરનો કાબુ ગુમાવ્યો હતો અને રોડ પર ફસડાઈ પડ્યો હતો. આંચકારૂપ ઘટના એ હતી કે, યુવક રોડ પર ફસડાઈ પડ્યો ત્યારે પાછળથી પુરપાટ આવતુ વાહન તેને કચડી મારી ફરાર થઈ ગયું હતુ. યુવકને રાહદારીઓએ ૧૦૮ દ્વારા હોસ્પિટલ ખસેડ્યો હતો. જો કે, ટુંકી સારવારમાં યુવકનું મોત નિપજ્યું હતું.